Up-388/01
Natisni
Opravilna št.:
Up-388/01
Datum odločitve:
6. 9. 2002
ECLI:
ECLI:SI:USRS:2002:Up.388.01
Akt:
Ustavna pritožba družbe A. zoper sklep Višjega sodišča v Kopru št. I Cpg 240/2001 z dne 5. 7. 2001 v zvezi s sklepom Okrožnega sodišča v Kopru št. Pg 601/94 z dne 11. 5. 2001
Izrek:
Ustavna pritožba družbe A. zoper sklep Višjega sodišča v Kopru št. I Cpg 240/2001 z dne 5. 7. 2001 v zvezi s sklepom Okrožnega sodišča v Kopru št. Pg 601/94 z dne 11. 5. 2001 se zavrže.
Evidenčni stavek:
Po 50. členu Zakona o Ustavnem sodišču (v nadaljevanju ZUstS) je ustavno pritožbo mogoče vložiti zoper posamični akt, s katerim bi lahko bile kršene človekove pravice ali temeljne svoboščine.
Sklep sodišča o plačilu stroškov priče, bodisi s predujmom po 153. členu Zakona o pravdnem postopku (Uradni list RS, št. 26/99 - v nadaljevanju ZPP), bodisi po izvedbi dokaza po 242. členu ZPP, pa ni tak akt. Treba je upoštevati, da gre le za vnaprejšnjo založitev stroškov. O tem, kdo bo stroške dokončno nosil in koliko so ti stroški potrebni, bo sodišče odločalo ob končni odločitvi o pravdnih stroških, upoštevajoč načelo uspeha (čl. 154 ZPP), kar pomeni, da bo te stroške dokončno dolžna plačati stranka, ki v pravdi ne bo uspela. Šele zoper ta sklep bo po izčrpanju pravnih sredstev v pravdnem postopku mogoča ustavna pritožba.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 50., 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
12. 9. 2001
Vrsta odločitve:
sklep
Vrsta rešitve:
zavrženje
Dokument:
US21687
Up-388/01 - 5
30. 9. 2002
SKLEP
Ustavno sodišče je v postopku za preizkus ustavne pritožbe gospodarske družbe A., A. A., d.o.o., Ž., na seji senata dne 6. septembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba družbe A. zoper sklep Višjega sodišča v Kopru št. I Cpg 240/2001 z dne 5. 7. 2001 v zvezi s sklepom Okrožnega sodišča v Kopru št. Pg 601/94 z dne 11. 5. 2001 se zavrže.
Obrazložitev
1. V pravdnem postopku je bilo pritožnici naloženo plačilo stroškov priče v znesku 95216 SIT. V ustavni pritožbi pritožnica navaja, da je odmera stroškov nepravilna, saj zaslišana priča ni mogla izgubiti tako velikega dohodka zaradi prihoda na sodišče.
Meni, da bi priča morala tako visok znesek opravičiti vsaj z listinami, potrjenimi s strani Ministrstva za finance, iz katerih bi izhajalo, da plačuje davke za tako visoke dohodke. Napačno naj bi bilo stališče sodišča, da je priča pomorščak, saj naj bi glede na njegovo starost že moral biti upokojen. Meni, da gre za kršitev pravice do enakosti pred zakonom po 14. členu Ustave in kršitev načela pravičnosti.
2. Po 50. členu Zakona o Ustavnem sodišču (v nadaljevanju ZUstS) je ustavno pritožbo mogoče vložiti zoper posamični akt, s katerim bi lahko bile kršene človekove pravice ali temeljne svoboščine.
Sklep sodišča o plačilu stroškov priče, bodisi s predujmom po 153. členu Zakona o pravdnem postopku (Uradni list RS, št. 26/99 - v nadaljevanju ZPP), bodisi po izvedbi dokaza po 242. členu ZPP, pa ni tak akt. Treba je upoštevati, da gre le za vnaprejšnjo založitev stroškov. O tem, kdo bo stroške dokončno nosil in koliko so ti stroški potrebni, bo sodišče odločalo ob končni odločitvi o pravdnih stroških, upoštevajoč načelo uspeha (čl. 154 ZPP), kar pomeni, da bo te stroške dokončno dolžna plačati stranka, ki v pravdi ne bo uspela. Šele zoper ta sklep bo po izčrpanju pravnih sredstev v pravdnem postopku mogoča ustavna pritožba.
3. Ker ustavna pritožba ni dopustna, jo je treba zavreči.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s 50. členom ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se v zakonskem roku za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger